Up-339/09, U-I-71/09
Natisni
Opravilna št.:
Up-339/09, U-I-71/09
Datum odločitve:
23. 9. 2010
ECLI:
ECLI:SI:USRS:2010:Up.339.09
Akt:
Ustavna pritožba zoper sodbo Višjega sodišča v Kopru št. PRp 326/2008 z dne 3. 9. 2008 v zvezi s sodbo Okrajnega sodišča v Idriji št. PR 149/2007 z dne 9. 5. 2008

Pobuda za začetek postopka za oceno ustavnosti in zakonitosti "zaradi človekovega dostojanstva in varnosti in izjemnih razlogov v zvezi s prekrškom"
Izrek:
Ustavna pritožba zoper sodbo Višjega sodišča v Kopru št. PRp 326/2008 z dne 3. 9. 2008 v zvezi s sodbo Okrajnega sodišča v Idriji št. PR 149/2007 z dne 9. 5. 2008 se zavrže.

Pobuda za začetek postopka za oceno ustavnosti in zakonitosti "zaradi človekovega dostojanstva in varnosti in izjemnih razlogov v zvezi s prekrškom" se zavrže.
Evidenčni stavek:
Ustavno sodišče zavrže nedovoljeno ustavno pritožbo.
Ustavno sodišče pobudo, ki jo ne more preizkusiti, ker pritožnik ne navede kateri akt izpodbija, zavrže.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.11- Ustavno sodstvo - Postopek - Procesne predpostavke v postopku ustavne pritožbe - Zadeve po 55.a členu ZUstS 
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3, 55.a.2.4, 55.b.1.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
posamični akt
Vlagatelj:
Viktor Gostiša, Idrija
Datum vloge:
26. 3. 2009
Vrsta odločitve:
sklep
Vrsta rešitve:
zavrženje
Dokument:
US29263
Dokument v PDF obliki:
Up-339-09, U-I-71-09.pdf
125 KB
Prenesite datoteko
Up-339/09
U-I-71/09
23. 9. 2010
SKLEP
Ustavno sodišče je v postopkih za preizkus ustavne pritožbe in pobude Viktorja Gostiše, Idrija, na seji 23. septembra 2010
sklenilo:
1. Ustavna pritožba zoper sodbo Višjega sodišča v Kopru št. PRp 326/2008 z dne 3. 9. 2008 v zvezi s sodbo Okrajnega sodišča v Idriji št. PR 149/2007 z dne 9. 5. 2008 se zavrže.
2. Pobuda za začetek postopka za oceno ustavnosti in zakonitosti "zaradi človekovega dostojanstva in varnosti in izjemnih razlogov v zvezi s prekrškom" se zavrže.
Obrazložitev
1. Pritožnik izpodbija pravnomočno sodbo o prekršku. Hkrati vlaga tudi pobudo za začetek postopka za oceno ustavnosti in zakonitosti "zaradi človekovega dostojanstva in varnosti in izjemnih razlogov v zvezi s prekrškom".
2. Po prvem odstavku 55.a člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) ustavna pritožba ni dovoljena, če ne gre za kršitev človekovih pravic ali temeljnih svoboščin, ki bi imele hujše posledice za pritožnika. Po četrti alineji drugega odstavka istega člena se šteje, da gre za tak primer, če gre za posamične akte, izdane v zadevah prekrškov. Za tak akt gre v zadevi pritožnika. Pritožnik ne predlaga izjemne obravnave ustavne pritožbe po tretjem odstavku 55.a člena ZUstS. Ker ustavna pritožba ni dovoljena, jo je Ustavno sodišče zavrglo (1. točka izreka).
3. Ustavno sodišče je na podlagi prvega odstavka 160. člena Ustave pristojno presojati ustavnost in zakonitost predpisov in drugih splošnih aktov. Pobudnik ne navede, kateri zakon oziroma predpis izpodbija s pobudo. Ustavno sodišče pobude ni moglo preizkusiti, zato jo je zavrglo (2. točka izreka).
4. Ustavno sodišče je sprejelo ta sklep na podlagi tretje alineje prvega odstavka 55.b člena v zvezi s četrto alinejo drugega odstavka 55.a člena in tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik